Izziņa par atzinumos sniegtajiem iebildumiem

|  |
| --- |
| **par plāna projektu “Latvijas Republikas valsts robežas integrētās pārvaldības plāns 2019. – 2020.gadam”** |

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| 1 |  | **Finanšu ministrija**Ņemot vērā, ka plāna projekts izstrādāts 2019.-2020.gadam un likumprojekts “Par valsts budžetu 2020.gadam” ir iesniegts izskatīšanai Saeimā, rīkojuma projekts papildināms ar punktu, nosakot, ka plāna projektā paredzēto pasākumu īstenošanu atbildīgās un līdzatbildīgās institūcijas nodrošinās tām piešķirto valsts budžeta līdzekļu ietvaros. Lūdzam attiecīgi precizēt plāna projekta 5.punktu “Pasākumi mērķa sasniegšanai” un 6.punktu “Ietekmes novērtējums uz valsts un pašvaldību budžetu”, svītrojot pasākumus, kuros norādīts, ka Iekšlietu ministrijai un Finanšu ministrijai plāna projekta īstenošanai ir nepieciešams papildu finansējums. Kā arī lūdzam precizēt plāna projekta 6.punkta 1.4. pasākumu “Papildus žoga izbūve 100 km garumā (ar vārtiem)”, 1.5. pasākumu “Valsts robežsardzes gaisa kuģu uzturēšana un dzinēja kapitālais remonts” un 1.19.pasākumu “Latvijas Republikas valsts robežas joslas gar Baltkrievijas Republikas un Krievijas Federācijas robežu izbūve” atbilstoši Iekšlietu ministrijai prioritārajiem pasākumiem 2020.gadam piešķirtajam finansējumam saskaņā ar Ministru kabineta 2019.gada 17.septembra sēdes protokola Nr.42 34.§ 2.punktā noteikto.Ja gadījumā Iekšlietu ministrija uzskata, ka plāna projektā ir jāsaglabā pasākumi arī 2021. un tālākajiem gadiem, tad attiecīgi jāprecizē norādītais plāna projekta periods un rīkojuma projekts jāpapildina ar punktu, ka jautājums par papildu finansējuma piešķiršanu skatāms likumprojekta “Par valsts budžetu 2021.gadam” un likumprojekta “Par vidēja termiņa budžeta ietvaru 2021., 2022. un 2023.gadam” sagatavošanas procesā.  | **Iebildums ņemts vērā daļēji.**Saskaņā ar Attīstības plānošanas sistēmas 9. panta sesto daļu starptautiski ierosinātos attīstības plānošanas dokumentus iekļauj nacionālo plānošanas dokumentu hierarhijā, izvēloties atbilstošāko attīstības plānošanas dokumenta veidu. Lai realizētu Latvijas Republikas integrēto robežu pārvaldību atbilstoši Eiropas Savienības izvirzītajām pamatprasībām kā atbilstošākais dokuments tika izvēlēts plāns, papildinot to ar būtiski papildus informāciju, lai plāna saturs atbilstu Eiropas integrētās robežu pārvaldības sastāvdaļām un izvirzītajām prasībām, kas izriet no Eiropas Parlamenta un Padomes 2016. gada 14. septembra regulas (ES) 2016/1624 par Eiropas Robežu un krasta apsardzi un ar ko groza Eiropas Parlamenta un Padomes Regulu (ES) 2016/399 un ar ko atceļ Eiropas Parlamenta un Padomes Regulu (EK) Nr. 863/2007, Padomes Regulu (EK) Nr. 2007/2004 un Padomes Lēmumu 2005/267/EK 3. un 4 panta. Vienlaikus 2018. gada 4.-5. jūnijā notikušajā Tieslietu un Iekšlietu Padomē visas dalībvalstis tika aicinātās veikt nepieciešamos pasākumus savu nacionālo Integrētās robežu pārvaldības stratēģiju izstrādei un pielāgošanai Eiropas Savienībā noteiktajām prasībām, kā arī Padome aicināja Eiropas Komisiju realizēt Šengenas pārbaudījumus 2019.-2020. gadā, lai pārbaudītu dalībvalstu Integrētās robežu pārvaldības stratēģiju atbilstību. 2019. gada 17.-23. novembrī notika Latvijas Integrētās robežu pārvaldības stratēģijas novērtēšanas pirmā kārta, kura pamatā balstījās uz plāna projektu “Latvijas Republikas valsts robežas integrētās pārvaldības plāns 2019. – 2020. gadam” un sniegtajām atbildēm uz Eiropas Komisijas sagatavoto anketu. Šengenas novērtēšanas otrā kārta ir paredzēta 2020. gada janvārī, pēc kuras tiks sagatavots ziņojumus par Latvijas Integrētās robežu pārvaldības stratēģijas atbilstību Eiropas Savienībā noteiktajām prasībām.Saskaņā ar Ministru kabineta 2014. gada 2. decembra noteikumu Nr.737 “Attīstības plānošanas dokumentu izstrādes un ietekmes izvērtēšanas noteikumi” IX. nodaļas Noslēguma jautājumi 59. punktu, izstrādājot vidējā termiņa plānošanas dokumentus, kuru darbība attiecināma uz 2014. - 2020. gada plānošanas periodu, paredz, ka to darbības termiņš nepārsniedz 2020. gada 31. decembri, līdz ar to projekta izstrāde ir ierobežota divu gadu periodā.Latvijas Republikas valsts robežas integrētās pārvaldības plāns 2019.-2020. ir attīstības plānošanas dokuments, kas pēctecīgi turpina realizēt Latvijas Republikas valsts robežas integrēto pārvaldību.Daļa no Latvijas Republikas valsts robežas integrētas pārvaldības koncepcijā 2013. - 2018. gadam identificētajām problēmām un nepieciešamie risinājumi (uzdevumi), kas vērsti uz valsts robežas drošības stiprināšanu, robežkontroles un muitas kontroles procedūru uzlabošanu, nodrošinot Latvijas Republikas valsts robežas integrētas pārvaldības pieeju, vēl joprojām ir aktuāli, ņemot vērā faktu, ka tos nebija iespējams realizēt iepriekšējā plānošanas periodā ierobežoto finanšu resursu dēļ, tāpēc tie tika iekļauti šajā plāna projektā.Iekšlietu ministrijas ieskatā plānā ir būtiski saglabāt pasākumus, kas ir vitāli svarīgi valsts robežas drošības stiprināšanai, bet to realizācija nav iespējama ierobežoto finanšu resursu dēļ, jo saskaņā ar Eiropas Parlamenta un Padomes 2016. gada 9. marta Regulas (ES) 2016/399 par Savienības Kodeksu par noteikumiem, kas reglamentē personu pārvietošanos pār robežām (Šengenas Robežu kodekss) (turpmāk – Šengenas robežu kodekss) 15. pantu dalībvalstīm ir uzlikts pienākums atbilstīgā apjomā izmantot attiecīgos resursus un personālu, lai veiktu robežkontroli pie ārējām robežām, nodrošinot efektīvu, intensīvu un vienota līmeņa kontroli. Lai realizētu iepriekš minēto, dalībvalstīm kā minimums ir jāidentificē esošās vajadzības un problēmas, lai tās risinātu. Vienlaikus daļu no pasākumiem nav iespējams limitēt divu gadu laika periodā, jo to īstenošana jau ir uzsākta iepriekšējā plānošanas periodā vai arī tie turpināsies nākamajā plānošanas periodā, līdz ar to pasākumus ir būtiski saglabāt esošajā projektā. Par pasākumiem, kuri jau ir uzsākti iepriekšējā plānošanas periodā vai kuri turpināsies nākamajā plānošanas periodā sasniedzamais darbības rezultāts un rezultatīvais rādītājs ir norādīts pēc pasākuma realizēšanas pilnā apjomā.Pasākumu, kuriem netika piešķirti valsts budžeta līdzekļi 2020. gadā, īstenošanai tiks meklētas citas iespējamās alternatīvas (Eiropas Savienības fondu līdzekļi, starptautiskie projekti utml.), lai minimizētu valsts robežas drošības riskus. Vienlaikus ir precizēti pasākumi – 1.2., 1.4., 1.6., 1.13., 1.20. 2.6., svītrojot normas, ka indikatīvi nepieciešamais finansējums obligāti tiks pieprasīts kā valsts budžeta finansējums (dotācija), līdz ar to primāri tiks meklēti Eiropas Savienības fondu līdzekļi vai citas alternatīvas un jautājums par papildus finanšu līdzekļu piešķiršanu tiks risināts vispārējā kārtībā vidējā termiņa budžeta ietvaru sagatavošanas procesā. Vienlaikus ir precizēts tabulas pēdējās sadaļas nosaukums – aizstāti vārdi “Nepieciešamais finansējums un finansējuma avoti” ar vārdiem “Informācija par finansējumu un finansēšanas avotiem”.Precizēts plāna 6. punkts “Ietekmes novērtējums uz valsts un pašvaldību budžetu”, svītrojot informāciju par papildus finansējuma nepieciešamību sākot no 2021.gada. | **Finanšu ministrija**Nav saprotams, kādēļ plāna projektā ir ietverti pasākumi 2021. un tālākajiem gadiem, ja plāna projekta periods tiek norādīts laika posmam no 2019.-2020.gadam. Ja Iekšlietu ministrija uzskata, ka plāna projektā ir jāsaglabā pasākumi arī 2021. un tālākajiem gadiem, tad attiecīgi jāprecizē norādītais plāna projekta periods un jautājums par tiem nepieciešamo papildu finansējumu jāskata 2021.gada budžeta sagatavošanas procesā. | MK rīkojuma projekts 4. Plānā paredzēto pasākumu īstenošanu atbildīgajām un līdzatbildīgajām institūcijām 2019. un 2020.gadā nodrošināt tām piešķirto valsts budžeta līdzekļu ietvaros.5. Plānā paredzēto pasākumu īstenošanai, kuri turpināsies pēc 2020. gada 31. decembra, piesaistīt Eiropas Savienības fondu līdzekļus. Jautājumu par papildus finanšu līdzekļu piešķiršanu skatīt likumprojekta “Par valsts budžetu 2021. gadam” un likumprojekta “Par vidējā termiņa budžeta ietvaru 2021., 2022., un 2023. gadam” sagatavošanas procesā. |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 2019. gada 19. novembris |
|  |  |
| Saskaņošanas dalībnieki | Tieslietu ministrija, Finanšu ministrija, Aizsardzības ministrija, Ārlietu ministrija, Labklājības ministrija, Satiksmes ministrija, Veselības ministrija, Vides aizsardzības un reģionālās attīstības ministrija, Zemkopības ministrija, Pārresoru koordinācijas centrs, Valsts kanceleja, Latvijas Pašvaldību savienība, Latvijas Brīvo arodbiedrību savienība, Satversmes aizsardzības birojs |
|  |  |
|  | Tieslietu ministrijas, Finanšu ministrijas, Satiksmes ministrijas, Vides aizsardzības un reģionālās attīstības ministrijas, Pārresoru koordinācijas centra, Valsts kancelejas |
| Saskaņošanas dalībnieki izskatīja šādu ministriju (citu institūciju) iebildumus |
|  |  |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Zemkopības ministrija |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. |  | **Tieslietu ministrija**Projekta pielikuma 2. sadaļā norādīti likumi – vēršam uzmanību, ka Ieroču un speciālo līdzekļu aprites likums ir zaudējis spēku, tā vietā 2019. gada 14. martā pieņemts Ieroču aprites likums. Projekta pielikuma 3. sadaļā norādīti Ministru kabineta noteikumi, rīkojumi, instrukcijas – vēršam uzmanību, ka Ministru kabineta 2009. gada 10. februāra noteikumi Nr.137 "Noteikumi par Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm formas tērpu un atšķirības zīmju aprakstu, speciālā apģērba, individuālo aizsardzības līdzekļu, ekipējuma un inventāra veidiem un to izsniegšanas normām" ir zaudējuši spēku, lūdzam šajā vietā norādīt Ministru kabineta 2019. gada 1. oktobra noteikumus Nr. 464 "Noteikumi par Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm formas tērpa un atšķirības zīmju aprakstu". Tāpat arī norādām, ka spēku zaudējuši arī Ministru kabineta 2017.gada 17. oktobra noteikumi Nr.622 "Kārtība, kādā civilās aviācijas lidlaukus izmanto Latvijas Republikas militārās aviācijas gaisa kuģi, un kārtība, kādā Latvijas Republikas militārās aviācijas lidlaukus izmanto civilās aviācijas gaisa kuģi" un šobrīd spēkā ir Ministru kabineta 2018. gada 4. decembra noteikumi Nr. 750 "Kārtība, kādā civilās aviācijas lidlauku izmanto militārās aviācijas gaisa kuģi un militārās aviācijas lidlauku – civilās aviācijas gaisa kuģi". Ievērojot minēto, lūdzam projekta pielikumā precizēt minētās atsauces uz likumiem un Ministru kabineta noteikumiem, kuri ir zaudējuši spēku.  | **Iebildums ņemts vērā.** | Precizēta projekta pielikuma 2. un 3. sadaļa. |
| 2. |  | **Satiksmes ministrija** Latvijā ir pieci lidlauki (lidostas) - Rīga, Ventspils, Liepāja, Tukums un Lielvārde. Četri norādītie lidlauki ir paredzēti starptautisko lidojumu apkalpošanai, kas paredzēta kā robežšķērsošanas vieta, un viens militārais lidlauks - Lielvārde. Daugavpils lidlauks nevar būt robežšķērsošanas vieta, jo lidlauka apliecība ir anulēta 2015. gada 27.jūnijā. Atbilstoši likuma “Par aviāciju” 24.panta pirmajai daļai civilās aviācijas lidlauku, no kura veic gaisa pārvadājumus, starptautiskos lidojumus vai nakts lidojumus, ekspluatēt atļauts tikai tad, ja tas atbilst Ministru kabineta noteiktajām prasībām un ja ir izsniegta apliecība par civilās aviācijas lidlauka derīgumu ekspluatācijai.Ņemot vērā minēto, lūdzam atbilstoši precizēt plāna projekta 1.2. sadaļā “Operacionālās telpas raksturojums” (13. un 14.lpp.) iekļauto informāciju par lidlaukiem. | **Iebildums ņemts vērā daļēji, panākta vienošanās elektroniskajā saskaņošanā.**Saskaņā ar Ministru kabineta 2010. gada 27. jūlija noteikumu Nr.704 “Noteikumi par robežšķērsošanas vietām un tajās veicamajām pārbaudēm” 5.1. apakšpunktu ir izveidota robežšķērsošanas vieta Daugavpils.Saskaņā ar Eiropas Parlamenta un Padomes Regulu (ES) 2016/399(2016. gada 9. marts) par Savienības Kodeksu par noteikumiem, kas reglamentē personu pārvietošanos pār robežām (Šengenas Robežu kodekss) 5. pantu un 39. pantu dalībvalstis dara Komisijai zināmu savu robežšķērsošanas vietu sarakstu. Šobrīd paziņotais robežšķērsošanas vietu saraksts pilnībā atbilst Ministru kabineta 2010. gada 27. jūlija noteikumos Nr. 704 “Noteikumi par robežšķērsošanas vietām un tajās veicamajām pārbaudēm” uzskaitītajām robežšķērsošanas vietām, līdz ar to līdz grozījumu izdarīšanai Ministru kabineta 2010. gada 27. jūlija noteikumos Nr. 704 “Noteikumi par robežšķērsošanas vietām un tajās veicamajām pārbaudēm” un paziņošanai Komisijai nav tiesiska pamata samazināt robežšķērsošanas vietu skaitu. | Projekts papildināts ar 10. un 12. atsauci.  |
| 3. |  | **Satiksmes ministrija**Lūdzam aizstāt plāna projekta 1.2. sadaļas “Operacionālās telpas raksturojums” (14. lpp.) otrajā rindkopā vārdu “Lielupe” ar vārdu “Jūrmala” atbilstoši Ministru kabineta 2018. gada 17. aprīļa noteikumiem Nr. 222 “Noteikumi par Jūrmalas ostas robežu noteikšanu”. | **Iebildums ņemts vērā daļēji, panākta vienošanās elektroniskajā saskaņošanā**Saskaņā ar Ministru kabineta 2010.gada 27.jūlija noteikumu Nr.704 “Noteikumi par robežšķērsošanas vietām un tajās veicamajām pārbaudēm” 4.2.apakšpunktu ir izveidota robežšķērsošanas vieta Lielupe. Saskaņā ar Eiropas Parlamenta un Padomes Regulu (ES) 2016/399(2016. gada 9. marts) par Savienības Kodeksu par noteikumiem, kas reglamentē personu pārvietošanos pār robežām (Šengenas Robežu kodekss) 5.pantu un 39.pantu dalībvalstis dara Komisijai zināmu savu robežšķērsošanas vietu sarakstu. Šobrīd paziņotais robežšķērsošanas vietu saraksts pilnībā atbilst Ministru kabineta 2010. gada 27. jūlija noteikumos Nr. 704 “Noteikumi par robežšķērsošanas vietām un tajās veicamajām pārbaudēm” uzskaitītajām robežšķērsošanas vietām, līdz ar to līdz grozījumu izdarīšanai Ministru kabineta 2010. gada 27. jūlija noteikumos Nr. 704 “Noteikumi par robežšķērsošanas vietām un tajās veicamajām pārbaudēm” un paziņošanai Komisijai nav tiesiska pamata mainīt robežšķērsošanas vietu nosaukumus. | Projekts papildināts ar 11. atsauci. |
| 4. |  | **Finanšu ministrija**Uzskatām, ka plāna projekta 5.punkta “Pasākumi mērķa sasniegšanai” un 6.punkta “Ietekmes novērtējums uz valsts un pašvaldību budžetu” 1.8.pasākums ir izsakāms šādā redakcijā: “Sagatavot izskatīšanai Ministru kabinetā jautājumu par muitas kontroles punkta 0210 (Uriekstes ielā 16, Rīgā) pārcelšanu uz Kundziņsalu”, attiecīgi svītrojot 2020.gadā norādīto finansējumu 150 000 *euro* apmērā. | **Iebildums ņemts vērā.** | Precizēts plāna 1.8. pasākums. |
| 5. |  | **Finanšu ministrija**Vienlaikus, ņemot vērā, ka, atbilstoši plāna projekta kopsavilkumā (6.lpp) norādītajam, plāna projekta izstrādē Veselības ministrija nepiedalījās, uzskatām, ka par plāna projektu būtisks ir Veselības ministrijas viedoklis. | **Iebildums ņemts vērā.**

|  |
| --- |
| 12.§ |
| Plāna projekts "Latvijas Republikas valsts robežas integrētās pārvaldības plāns 2019.-2020.gadam" |
| VSS-1010\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| (J.Citskovskis) |
| Iekšlietu ministrijai plāna projektu saskaņot ar Tieslietu ministriju, Finanšu ministriju, Aizsardzības ministriju, Ārlietu ministriju, Labklājības ministriju, Satiksmes ministriju, **Veselības ministriju**, Vides aizsardzības un reģionālās attīstības ministriju, Zemkopības ministriju, Pārresoru koordinācijas centru, Valsts kanceleju, Latvijas Pašvaldību savienību, Latvijas Brīvo arodbiedrību savienību un Satversmes aizsardzības biroju. Saskaņoto projektu iesniegt Valsts kancelejā. |

 |  |
| 6. |  | **Finanšu ministrija**Lūdzam plāna projekta sadaļu “Izmantotie saīsinājumi un jēdzieni”  papildināt ar saīsinājuma “LM” skaidrojumu, ņemot vērā, ka plāna projekta 5.sadaļas “Pasākumi mērķa sasniegšanai” 5.apakšpunkta “Nodrošināt un pilnveidot sadarbību starp tām valsts iestādēm, kas atbild par robežkontroli vai citiem uzdevumiem, ko veic pie robežas un attiecīgajām ES iestādēm, struktūrām, birojiem un aģentūrām” 5.7.pasākumā kā līdzatbildīgā iestāde norādīta LM. Vienlaikus lūdzam izvērtēt, vai rīkojuma  projekta 3.punkts nav jāpapildina ar Labklājības ministriju. | **Iebildums ņemts vērā.** | Sadaļa “Izmantotie jēdzieni un saīsinājumi” papildināta.3. Noteikt Aizsardzības ministriju, Ārlietu ministriju, Finanšu ministriju, Labklājības ministriju, Satiksmes ministriju, Veselības ministriju, Vides aizsardzības un reģionālās attīstības ministriju un Zemkopības ministriju par līdzatbildīgajām institūcijām plāna īstenošanā. |
| 7. |  | **Vides aizsardzības un reģionālās attīstības ministrija**Lūdzam izvērtēt iespēju plāna projekta 5.sadaļas “Pasākumi mērķa sasniegšanai” 5.10. punktā norādītā pasākuma termiņu “30.12.2019.” aizstāt ar termiņu “30.12.2020”, ievērojot, ka pašreiz vēl nav uzsākta plāna projekta 5.11.punktā minēto Ministru kabineta 2015.gada 22.septembra noteikumu Nr.535 “Kārtība, kādā veic preču, bagāžas, personu un transportlīdzekļu radiometrisko kontroli robežšķērsošanas vietās, un prasības radiometriskajā kontrolē iesaistīto personu apmācībai radiācijas drošības jautājumos” grozījumu izstrāde. | **Iebildums ņemts vērā.** | Plāna 5.10. pasākuma izpildes termiņš noteikts – 30.12.2020. |
| 8. |  | **Vides aizsardzības un reģionālās attīstības ministrija**Saskaņā ar Ministru kabineta 2009.gada 2.jūnija noteikumu Nr.507 “Dabas aizsardzības pārvaldes nolikums” 2.punktu Dabas aizsardzības pārvalde veic valsts dabas aizsardzības politikas īstenošanu, tai skaitā sugu un biotopu aizsardzības jomā, kā arī uzraudzības institūcijas funkcijas saskaņā ar normatīvajiem aktiem par starptautisko tirdzniecību ar apdraudētajām savvaļas dzīvnieku un augu sugām. Ņemot vērā minēto, lūdzam papildināt plāna projekta:1. **sadaļu “Izmantotie saīsinājumi un jēdzieni”** ar vārdiem “DAP – Dabas aizsardzības pārvalde”;
2. **1.4.sadaļu “Valsts robežas integrētajā pārvaldībā iesaistītās iestādes**” **ar 18.punktu** šādā redakcijā:

“18) DAP ir vides aizsardzības un reģionālās attīstības ministra pārraudzībā esoša tiešās pārvaldes iestāde, kuras darbības mērķis ir dabas aizsardzības politikas īstenošana Latvijā, nodrošinot, lai tiktu ievēroti normatīvie akti sugu un biotopu aizsardzības jomā, tostarp pildot uzraudzības iestādes funkcijas saskaņā ar normatīvajiem aktiem par starptautisko tirdzniecību ar apdraudētajām savvaļas dzīvnieku un augu sugām un piedaloties invazīvo sugu pārvaldību un izplatības ierobežošanu regulējošo nacionālo un Eiropas Savienības normatīvo aktu ieviešanā.”;1. **sadaļu “Riska analīze veterinārajā, pārtikas un fitosanitārajā ietvarā”** (49.lpp.) ar tekstu šādā redakcijā:

“Augstu risku rada invazīvo augu un dzīvnieku sugu dzīvu indivīdu ievešana, kas var apdraudēt vietējo dabisko ekosistēmu stabilitāti, sabiedrības veselību un radīt apdraudējumu dažādām tautsaimniecības nozarēm. Līdzīgi arī nelikumīgi iegūtu apdraudēto savvaļas sugu un to produktu ievešana un izvešana pāri valsts robežām apdraud bioloģiskās daudzveidības saglabāšanu nacionālā un starptautiskā mērogā, apdraud valstu ekonomiskās intereses, veicina pārrobežu organizēto noziedzību, kā arī bīstamu dzīvnieku gadījumā var radīt sabiedrības drošības apdraudējumu.”;1. **pasākumu 3.1. “Sagatavot ikgadējo Latvijas Republikas valsts robežas apdraudējumu (risku) analīzi”** (50.lpp.) ar līdzatbildīgo iestādi “DAP”;
2. **pielikuma 3.punktu** **“Ministru kabineta noteikumi, rīkojumi, instrukcijas”** ar vārdiem un skaitļiem “02.06.2009. noteikumi Nr.507 “Dabas aizsardzības pārvaldes nolikums””.
 | **Panākta vienošanās elektroniskajā saskaņošanā.**Ņemot vērā faktu, ka iepriekšējos politikas plānošanas dokumentos integrētās robežu pārvaldības jomā, kā arī Latvijas Republikas valsts robežas integrētās pārvaldības plāna 2019.- 2020. gadam sagatavošanās procesā Dabas aizsardzības pārvalde netika identificēta kā potenciālā līdzatbildīgā iestāde un pasākums 3.1. ir tikai neliela daļā no valsts robežas drošības koordinācijas pasākumu loka, kuru nevar izdalīt individuāli, neiesaistoties citos dažāda līmeņa koordinācijas pasākumos (Latvijas Republikas valsts robežas drošības koordinācijas padome, kārtība, kādā valsts pārvaldes iestādes sadarbojas valsts robežas drošības jautājumos, starpresoru vienošanās valsts robežas drošības jautājumos utml.) Dabas aizsardzības pārvaldes vieta un loma integrētajā valsts robežas pārvaldībā tiks vērtēta detalizēti, sagatavojot nākamo politikas plānošanas dokumentu un pieaicinot Dabas aizsardzības pārvaldes pārstāvjus dalībai darba grupā, kuras uzdevums būs sagatavot nākamo politikas plānošanas dokumentu valsts robežas integrētās pārvaldības jomā. |  |
| 9. |  | **Vides aizsardzības un reģionālās attīstības ministrija**Atbilstoši 2019.gada 8.oktobrī Ministru kabinetā apstiprinātajai Latvijas nacionālajai pozīcijai Nr.1 “Par Kohēzijas politikas mērķa „Eiropas teritoriālā sadarbība” 2021.-2027.gadam programmu sagatavošanu”, lūdzam plāna projekta 80.lpp. **svītrot** atsauci uz Kohēzijas politikas mērķa  “Eiropas teritoriālā sadarbība” programmām (turpmāk – sadarbības programmas) 2021.-2027.gadam kā avotu finanšu piesaistei robežšķērsošanas vietu (turpmāk – RVŠ) infrastruktūras attīstībai pēc 2020.gada, ņemot vērā, ka šobrīd vēl turpinās diskusijas par Eiropas Komisijas attiecīgo regulu priekšlikumiem 2021.-2027.gadam, kā arī nav uzsāktas sarunas ar ES dalībvalstīm un partnervalstīm par attiecīgo sadarbības programmu ietvaru un tematisko tvērumu jaunajā 2021.-2017.gada plānošanas periodā.  Lūdzam papildināt plāna projekta 35.lpp. aprakstu par šobrīd īstenojamiem modernizācijas projektiem RŠV “Terehova”, RŠV “Silene” un RŠV “Pāternieki” ar atsauci uz attiecīgiem finanšu avotiem – Latvijas-Krievijas pārrobežu sadarbība programma 2014.-2020.gadam Eiropas Kaimiņattiecību ietvaros un Latvijas-Lietuvas-Baltkrievijas pārrobežu sadarbība programma 2014.-2020.gadam Eiropas Kaimiņattiecību ietvaros – no kuriem tiek finansētas vairākas aktivitātes attiecīgo RVŠ infrastruktūras uzlabošanai. | **Iebildums ņemts vērā.** | Precizēts plāna 11.4. pasākums. |
| 10. |  | **Pārresoru koordinācijas centrs**Vēršam Iekšlietu ministrijas uzmanību, ka virknei Plāna projekta pasākumu norādīts, ka to īstenošanai nepieciešams apjomīgs papildus finansējums (piemēram, 1.4. pasākums – Papildus žoga izbūve 100 km garumā, kura izmaksas norādītas 2020. gadā kā 1,5 milj. euro, un nākamajā gadā 4,1 milj. euro., 1.13. VRS kinologu apmācību vietas infrastruktūras pilnveide – 2,99 milj. euro 2020. gadā un 1,46 milj. euro 2021. gadā, utt.), kas likumā “Par vidēja termiņa budžeta ietvaru 2018., 2019. un 2020. gadam” nav paredzēts, un Plāna projekta dokumentu paketē nav norādīts, no kādiem līdzekļiem plānots šos pasākumus īstenot. Ņemot vērā, ka 2019. gada 11. oktobrī Ministru kabinetā ir atbalstīts likumprojekts “Par valsts budžetu 2020. gadam”, līdz ar to provizoriski ir zināmi ministrijas iesniegtie atbalstītie prioritāro pasākumu pieteikumi, lūdzam precizēt Plāna projektu, norādot pasākumus, kuru īstenošanai piešķirti līdzekļi atbilstoši prioritāro pasākumu pieteikumam, nodalot tos Plāna projekta pasākumus, par kuriem provizoriski tiks gatavots jauns finanšu līdzekļu pieprasījums, vienlaikus norādot finansējuma avotu. | **Iebildums ņemts vērā.**MK rīkojuma projekts papildināts ar 4. un 5. punktu.Precizēti plāna pasākumi: 1.2., 1.4., 1.5., 1.6., 1.7., 1.8., 1.13., 1.19., 1.20. un 2.6. Plāna pasākums 1.18. izteikt jaunā redakcijā.Precizēts plāna 6. punkts “Ietekmes novērtējums uz valsts un pašvaldību budžetu”. | MK rīkojuma projekts 4. Plānā paredzēto pasākumu īstenošanu atbildīgajām un līdzatbildīgajām institūcijām 2019. un 2020.gadā nodrošināt tām piešķirto valsts budžeta līdzekļu ietvaros.5. Plānā paredzēto pasākumu īstenošanai, kuri turpināsies pēc 2020. gada 31. decembra, piesaistīt Eiropas Savienības fondu līdzekļus. Jautājumu par papildus finanšu līdzekļu piešķiršanu skatīt likumprojekta “Par valsts budžetu 2021. gadam” un likumprojekta “Par vidējā termiņa budžeta ietvaru 2021., 2022., un 2023. gadam” sagatavošanas procesā. |
| 11. |  | **Valsts kanceleja**Lūdzam papildināt Ministru kabineta noteikumu projektu ar atsevišķu punktu, norādot papildus nepieciešamo amata vietu skaits un institūcijas, kurās tiek veidotas jaunās amata vietas, kā arī tam nepieciešamais indikatīvais finansējums pa gadiem un institūcijām.  | **Panākta vienošanās elektroniskajā saskaņošanā.**Veicot papildus analīzi Valsts robežsardzē tika konstatēs, ka uz 2019. gada 14. novembrī Valsts robežsardzē amatpersonu vakantie amati sastāda 9%, kas ir par 1% vairāk nekā uz 2019. gada 1.oktobri. Vienlaikus pieaug vakanto amatu skaits robežšķērsošanas vietās, piemēram Lidostas Rīga I kategorijas RKP vakantie amati sastāda 15,4% jeb 21 vakance no 136 amatiem. Citās būtiskākajās valsts robežas šķērsošanas vietās (Terehova, Silene, Pāternieki) vakanto amatu skaits sasniedz 10%. Ņemot vērā esošo tendenci un vakanto amata vietu pieaugumu valsts robežas šķērsošanas vietās, 2019. un 2020. gadā nav likumsakarīga robežsargu skaita palielināšana uz “zaļās” robežas, līdz ar to plāna 1.18. pasākums ir izteiks jaunā redakcijā. 1.18. pasākumu plānots īstenot valsts budžeta līdzekļu ietvarā un tas paredz sekojošo – pamatfunkciju nodrošināšanai un ERKA (Eiropas Robežu un krasta apsardze) kapacitātes stiprināšanai primāri nepieciešams veikt pasākumu kompleksu, lai nokomplektētu jau esošās vakantās štata vietas ar ambiciozu mērķi - 93% līdz 2020. gada 30.decembrim.Tā kā pasākums 1.18. ir izteikts jaunā redakcijā un neviens cits pasākums neparedz amata vietu skaita palielinājumu 2019. un 2020. gadā, iebildums pēc būtības ir zaudējis savu aktualitāti. |  |
|  |
| 12. |  | **Finanšu ministrija**Plāna projekta 40.lpp. ar kārtas numuru 1.8.A,B ir norādīts pasākums “Sagatavot izskatīšanai Ministru kabinetā jautājumu par muitas kontroles punkta 0210 (Uriekstes iela 16, Rīgā) pārcelšanu uz Kundziņsalu” (turpmāk – pasākums). Par pasākumu atbildīgā iestāde ir norādīta valsts akciju sabiedrība “Valsts nekustamie īpašumi” (turpmāk – VNĪ) un kā viena no līdzatbildīgajām iestādēm ir norādīts Valsts ieņēmumu dienests (turpmāk – VID). Par jautājuma saistībā ar valsts nekustamo īpašumu attīstības projektu īstenošanu virzību Ministru kabinetā ir atbildīga valsts pārvaldes iestāde, kuras vajadzībām attiecīgais attīstības projekts tiek īstenots. Informējam, ka VID ir atbildīgs par kontroles dienestu vajadzībām atbilstošu projekta prasību definēšanu, kā arī VID kompetencē ir muitas kontroles punktu funkciju veikšanai nepieciešamo inženierbūvju, telpu, aprīkojuma, infrastruktūras un citu prasību noteikšana. VNĪ kā projekta attīstītājs atbilstoši pieņemtajiem lēmumiem organizē un nodrošina attīstības projekta izpildi, veic praktiskās darbības infrastruktūras izveidei. Ņemot vērā minēto lūdzam norādīt, ka par pasākuma atbildīgā iestāde ir VID un ka viena no līdzatbildīgajām iestādēm ir VNĪ.  | **Iebildums ņemts vērā.** | Precizēts plāna pasākums 1.8. |
| 13. |  | **Finanšu ministrija**Norādām, ka plāna projekta 5.sadaļā “Pasākumi mērķa sasniegšanai” 1.7.pasākumam “RŠV infrastruktūras modernizācija RŠV “Terehova”, RŠV “Pāternieki” un RŠV “Silene” I etaps” ailē “Nepieciešamais finansējums un finansējuma avoti” jāprecizē norādītā informācija (39.lpp.) un 6.sadaļā “Ietekmes novērtējums uz valsts un pašvaldību budžetu” norādītais finansējums RŠV “Pāternieki” un RŠV “Silene” I etapam 2019.gadam (81. un 85.lpp.). | **Iebildums ņemts vērā.**Precizēts plāna 1.7. pasākums un 6. punkts “Ietekmes novērtējums uz valsts un pašvaldību budžetu”. |  |
| 14. |  | **Finanšu ministrija**  Norādām, ka plāna projekta 6.punktā pasākumam 1.16. “Kravas kontroles rentgena iekārtu nomaiņa Grebņevas MKP un Zilupes MKP” un pasākumam 1.17. “Bagāžas kontroles rentgena iekārtas nomaiņa Terehovas MKP” norādītais papildu finansējums 2020.gadam 40 000 *euro* un 73 000 *euro* apmērā (86.lpp.) ir svītrojams un norādāms ailē “Turpmākajā laikposmā līdz pasākuma pabeigšanai (ja pasākuma īstenošana ir terminēta)”, attiecīgi precizējot Finanšu ministrijai kopā nepieciešamo papildu finansējumu turpmākajā laika posmā (81.lpp.). | **Iebildums ņemts vērā.**Precizēts plāna 1.16. un 1.17. pasākums, kā arī 6. punkts “Ietekmes novērtējums uz valsts un pašvaldību budžetu”. |  |
| 15. |  | **Finanšu ministrija**Lūdzam precizēt plāna projekta 6.punkta 1.5. pasākumu “Valsts robežsardzes gaisa kuģu uzturēšana un dzinēja kapitālais remonts”, svītrojot norādīto papildu nepieciešamo finansējumu, jo, atbilstoši Ministru kabineta 2019.gada 17.septembra sēdes protokola Nr.42 34.§ 2.punktā noteiktajam, norādītais finansējums ir piešķirts Iekšlietu ministrijai 2020.gada prioritārā pasākuma “Valsts robežsardzes gaisa kuģu uzturēšana un dzinēja kapitālais remonts” ietvaros. Vienlaikus nepieciešams precizēt plāna projekta 5.sadaļas 1.5.pasākuma “2 helikopteru iegāde VRS mobilitātes uzlabošanai, esošo vieglo helikopteru parka plānveida atjaunošana” ailē “Nepieciešamais finansējums un finansējuma avoti” norādīto informāciju. | **Iebildums ņemts vērā.**Precizēts plāna 1.5. pasākums, kā arī 6. punkts “Ietekmes novērtējums uz valsts un pašvaldību budžetu”. |  |
| 16. |  | **Finanšu ministrija**Saskaņā ar plāna projektā minēto, tā pielikumā ir noteikti nacionālie tiesību akti, kuriem ir būtiska nozīme valsts robežas integrētajā pārvaldībā. Plāna projekta pielikuma 2.sadaļā ir norādīts likums “Par skaidras naudas deklarēšanu uz valsts robežas” (turpmāk – Likums). Likuma mērķis ir novērst nedeklarētas vai noziedzīgi iegūtas skaidras naudas ievešanu Latvijas Republikā un izvešanu no tās, tādējādi novēršot noziedzīgi iegūtu līdzekļu legalizāciju un terorisma un proliferācijas finansēšanu. Likuma 3.pants paredz, ka Valsts ieņēmumu dienestam un Valsts robežsardzei (Latvijas Republikas robežas šķērsošanas vietās, kur nav izveidoti muitas kontroles punkti) ir tiesības pieprasīt personai aizpildīt skaidras naudas deklarācijas veidlapu, ja ir pazīmes par iespējamām personas nelikumīgām darbībām. Ņemot vērā minēto, lūdzam plāna projekta pielikuma 3.sadaļu papildināt ar Ministru kabineta 2019. gada 2. jūlija noteikumiem Nr. 303 “Noteikumi par skaidras naudas deklarācijas veidlapu, tās aizpildīšanas, iesniegšanas un sniegto ziņu pārbaudes kārtību”, kas paredz skaidras naudas deklarācijas veidlapu, tās aizpildīšanas, iesniegšanas un sniegto ziņu pārbaudes kārtību.  | **Iebildums ņemts vērā.** | Papildināta projekta pielikuma 3. sadaļa. |
| Atbildīgā amatpersona |    |
|  | (paraksts)\* |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Inese Kalniņa

|  |
| --- |
| (par projektu atbildīgās amatpersonas vārds, uzvārds) |
| 67829675 |
| (tālruņa un faksa numurs) |
| inese.kalnina@iem.gov.lv |
| (e-pasta adrese) |